wannaphong/clean_thaiwikipedia huggingface dataset:
# วัดตะพงใน
วัดตะพงใน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตะพง อำเภอเมืองระยอง จังหวัดระยอง ปัจจุบันมีเจ้าอาวาสคือ พระครูพิทักษ์กิตตยานุวัตร (ละมัย)

วัดตะพงใน เดิมชื่อว่า วัดสุวรรณอินทร์คชรินทร์ธาราม ตั้งวัดเมื่อ พ.ศ. 2300 ประวัติความเป็นมาของวัดตะพงในไม่มีผู้ใดบันทึกไว้เป็นหลักฐาน ทราบเพียงว่าวัดนี้ผู้เป็นเจ้าอาวาสรูปแรกคือ ท่านพ่อกลั่นไม่ทราบฉายาและนามสกุล เป็นเจ้าอาวาสเมือใดไม่มีใครทราบ ทั้งไม่ทราบว่าต่อจากท่านพ่อกลั่นแล้วใครบ้างเป็นเจ้าอาวาสสืบแทน  จนกระทั่งถึงอาจารย์ป๊อก อุคมสุขเป็นเจ้าอาวาส ไม่มีหลักฐานว่าเมื่อใด แต่ปรากฏว่าวัดนี้ไม่เคยร้างจะมีพระภิกษุสามเณรจำพรรษาติดต่อกันเรื่อยมากลุ่มวิชาการโบราณคดี สำนักงานศิลปากรที่ 5 ปราจีนบุรี. ฐานข้อมูลโบราณสถานและแหล่งโบราณคดีในเขตสำนักงานศิลปากรที่ 5 ปราจีนบุรี , 2548. ส่วนชื่อวัดตะพงในนั้นตั้งตามนามหมู่บ้าน วัดได้รับพระราชทานวิสุงคามสีมาเมื่อวันที่ 9 ตุลาคม พ.ศ. 2524 กรมศิลปากรประกาศขึ้นทะเบียนโบราณสถานในราชกิจจานุเบกษา เล่ม 11 ตอนพิเศษ 124 ง ลงวันที่ 17 ธันวาคม 2544 พื้นที่ประมาณ 3 ไร่ 24 ตารางวา

อุโบสถหลังเก่าสร้างเมื่อ พ.ศ. 2475 เป็นอาคารก่ออิฐถือปูน ผังรูปสี่เหลี่ยมผืนผ้า กว้าง 8 เมตร ยาว 22 เมตร หลังคาเครื่องไม้ลดชั้น 2 ชั้น มุงกระเบื้องดินเผาซ้อนกันชั้นละ 2 ตับ มีช่อฟ้า ใบระกา และหางหงส์ ไม้แกะสลัก หน้าบันด้านหน้าและด้านหลังมีร่องรอยการประดับด้วยเครื่องถ้วย ด้านหน้าเป็นเฉลียงมีหลังคาจั่นหับมุงสังกะสีคลุมระหว่างเสาไม้ที่ตั้งรับโครงหลังคา ตกแต่งด้วยเสาหัวเม็ด มีประตูบริเวณกึ่งกลางของผนัง 1 ประตู ผนังด้านข้างมีหน้าต่างด้านละ 3 ช่อง เหนือกรอบประตูและหน้าต่างมีร่องรอยการประดับด้วยเครื่องถ้วย บานประตูและหน้าต่างไม้อกเลาแกะสลัก ภายในอุโบสถมีเฉพาะฐานปัทม์สำหรับประดิษฐานพระพุทธรูป
# วัดปากน้ำ (จังหวัดระยอง)
วัดปากน้ำ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปากน้ำ อำเภอเมืองระยอง จังหวัดระยอง ที่ดินตั้งวัด มีเนื้อที่จำนวน 40 ไร่ 20 ตารางวา 

วัดปากน้ำ ที่ป้ายวัดเขียนว่า วัดปากน้ำ (สมุทรคงคาราม) แต่เดิมสร้างอยู่ฝั่งปากน้ำริมทะเล ต่อมาเห็นว่าที่ดินมีเนื้อที่น้อยจึงย้ายข้ามแม่น้ำมาสร้างในที่ปัจจุบัน สำหรับที่ดินไม่ทราบว่าใครเป็นผู้ถวายให้วัด สันนิษฐานว่าคงเป็นที่ดินรกร้างว่างเปล่าไม่มีเจ้าของ ชาวบ้านจึงได้ร่วมกันจัดสร้างวัดในที่ดินเปล่าดังกล่าว ตั้งเป็นวัดเมื่อ พ.ศ. 2320 ในสมัยกรุงธนบุรี ได้รับพระราชทานวิสุงคามสีมาเมื่อ พ.ศ. 2360 และประกอบพิธีผูกพัทธสีมาเมื่อ พ.ศ. 2437 

วัดเป็นผู้ดูแลเจดีย์กลางน้ำซึ่งสร้างเมื่อ พ.ศ. 2416 โดยพระยาศรีสมุทโภคชัยโชคชิตสงคราม (เกตุ ยมจินดา) เจดีย์อยู่ห่างจากตัววัดประมาณ 1.5 กิโลเมตร

วัดมีเกจิอาจารย์คือ หลวงพ่อสอด มีข่าวใหญ่เมื่อศาลาการเปรียญอายุนับร้อยปีของวัดได้เกิดเพลิงไหม้เสียหายไปทั้งหลัง แต่ได้เกิดสิ่งมหัศจรรย์คือ รูปเหมือนท่านที่ตั้งเอาไว้ในศาลาการเปรียญหลังดังกล่าว ไม่ได้รับความเสียหายกันแต่อย่างใด
# วิถีไนโกรสไตรเอทอล
วิถีไนโกรสไตรเอทอล  เป็นคู่วิถีโดพามีเนอร์จิกในสมองที่เชื่อมต่อสับสแตนเชียไนกรา พาส์คอมแพกตา (SNc) ในสมองส่วนกลางเข้ากับดอร์ซอลสไตรเอทัม (คือคอว์เดทนิวเคลียส กับ พูทาเมน) ในสมองส่วนหน้า เป็นหนึ่งในสี่วิถีโดพามีนของสมอง มีบทบาทสำคัญในการสร้างการขยับร่างกายในฐานะส่วนหนึ่งของระบบลูปมอเตอร์ของบาซัลแกงเกลีย เซลล์ประสาทโดพามีเนอร์จิกในวิถีจะหลั่งโดพามีนจากปลายอักซอนที่ไซแนปส์เข้าสู่เซลล์ประสาทแหลมตัวกลาง (medium spiny neurons; MSNs) หรือ เซลล์ประสาทแหลมส่งต่อ (spiny projection neurons; SPNs) ซึ่งเป็นกาบาเออร์จิก ซึ่งอยู่ในสไตรเอทา

การเสื่อมสลายของเซลล์ประสาทใน SNc เป็นหนึ่งในลักษณะทางพยาธิวิทยาหลักของโรคพาร์คินสัน ส่งผลให้เกิดการผลิตโดพามีนลดลงอย่างเห็นได้ชัด ซึ่งนำไปสู่อาการผิดปกติในการเคลื่อนไหวที่ลดลงของโรค รวมถึง ไฮโปคิเนเซีย, สั่น, แข็ง (rigidity), และ ความไม่มั่นคงในการยืน
# สูรยะ เสน
สูรยะ กุมาร เสน (อักษรโรมัน: Surya Kumar Sen; 22 มีนาคม 189412 มกราคม 1934) เป็นนักปฏิวัติชาวอินเดียที่มีอิทธิพลอย่างมากต่อขบวนการเอกราชอินเดีย เขาเป็นที่รู้จักมากที่สุดในฐานะผู้นำการบุกจู่โจมคลังแสงจิตตะกองในปี 1930
เสนเป็นครูในโรงเรียน และเป็นที่รู้จักในชื่อ มาสเตอร์ดา (Master Da; "da" เป็นคำลงท้ายเชิงให้เกียรติในภาษาเบงกอล) เขาได้รับอิทธิพลชาตินิยมจากปี 1916 ขณะยังเป็นนักศึกษาที่วิทยาลัยเบอร์ฮัมโปร์ (Berhampore College; ปัจจุบันคือ วิทยาลัยกฤษนาถ) ในปี 1918 เขาได้รับเลือกเป็นประธานครองเกรสแห่งชาติอินเดีย สำนักจิตตะกอง เสนเป็นที่รู้จักจากการรวบรวมนักปฏิวัติรุ่นใหม่รวมกีนในชื่อกลุ่มจิตตะกอง ซึ่งมีทั้งอนันตะ สิงห์, คเณศ โฆษ และ โลเกนาถ บาล ซึ่งต่อสู้กับเจ้าหน้าที่อังกฤษที่ประจำในจิตตะกอง

เสนมีบทบาทมากในขบวนการดื้อแพ่งและต่อมาเขาถูกจับกุมและคุมขังเป็นเวลา 2 ปีจากปี 1926 ถึง 1928 จากกิจกรรมปฏิวัติของเขา เสนจึงเป็นนักบริหารจัดการที่มีฝืมือ เขามีคำขวัญที่เป็นที่นิยมว่า "มนุษยกรรมเป็นคุณธรรมพิเศษของการปฏิวัติ"

หลังการจู่โจมคลังแสงในปี 1930 และในการสู้รบครั้งรุนแรงที่มีเจ้าหน้าที่อังกฤษเสียชีวิต 80 ราย และนักปฏิวัติเสียชีวิต 12 ราย เสนและคนอื่น ๆ กระจายตัวเป็นกลุ่มเล็ก ๆ และหลบซ่อนในหมู่บ้านโดยรอบ ในขณะเดียวกันก็ก่อการโจมตีเจ้าหน้าที่รัฐของอังกฤษที่มายังหมู่บ้าน เวนถูกจับกุมเมื่อ 16 กุมภาพันธ์ 1933 และถูกประหารชีวิตในวันที่ 12 มกราคม 1934
# บีลีฟเวอส์
"บีลีฟเวอส์"  เป็นซิงเกิลที่ 12 ของบีเอ็นเคโฟร์ตีเอต ซึ่งสมาชิกในแต่ละเพลงได้รับการเลือกจากงาน "การเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 12" โดยได้มีการประกาศเปิดตัวและทำการแสดงครั้งแรกอย่างเป็นทางการในวันที่ 28 สิงหาคม พ.ศ. 2565 ซึ่งในซิงเกิลนี้ประกอบด้วยเพลงหลักคือเพลง "บีลีฟเวอส์" และเพลงรองอีก 2 เพลงคือ "เมกนอยซ์" และ "ชอบเธอมากกว่าเมื่อวาน" โดยซิงเกิลนี้นับเป็นเพลงหลักเพลงที่ 2 ต่อจาก "ดีอะ" ที่เป็นเพลงต้นฉบับ ไม่ได้ใช้เพลงแปลจากทางต้นสังกัด

"บีลีฟเวอส์" ซึ่งเป็นเพลงหลักของซิงเกิลนี้ รุ่นพี่วงเอเคบีโฟร์ตีเอต ได้เข้ามามีส่วนร่วมในการทำเพลงดังกล่าวในฐานะโปรดิวเซอร์เพลง โดย นานะ โอกาดะ รับผิดชอบในด้านเนื้อร้องและยุยริ มูรายามะ รับผิดชอบในการออกแบบท่าเต้น

 งานสร้าง 

 การประชาสัมพันธ์และการเผยแพร่ 

วันที่ 14 พฤษภาคม พ.ศ. 2565 ต้นสังกัดได้เผยแพร่คลิปวิดีโอประกาศชื่อเพลงสำหรับเพลงรองทั้งอันเดอร์เกิลส์ (เมกนอยซ์) และเน็กซต์เกิลส์ (ชอบเธอมากกว่าเมื่อวาน)

วันที่ 29 กรกฎาคม พ.ศ. 2565 ต้นสังกัดได้มีการประกาศกำหนดการปล่อยเพลงในซิงเกิลที่ 12 โดยจะเริ่มต้นตั้งแต่วันที่ 1 สิงหาคม เป็นต้นไป ด้วยเพลง "ชอบเธอมากกว่าเมื่อวาน" ของเน็กซต์เกิลส์ จากนั้นเป็นเพลง "เมกนอยซ์" ของอันเดอร์เกิลส์ และจึงปิดท้ายด้วยเพลง "บีลีฟเวอส์" ซึ่งเป็นเพลงหลักของซิงเกิลนี้ ทั้งนี้ได้มีการประกาศชื่อเพลงหลักในวันที่ 19 เดือนและปีเดียวกัน

 มิวสิกวิดีโอ 

มิวสิกวิดีโอเพลง "บีลีฟเวอส์" ได้ไปถ่ายทำที่คิตะกีวชู จังหวัดฟูกูโอกะ ประเทศญี่ปุ่น โดยถ่ายทำในสถานที่สำคัญต่าง ๆ เช่น ย่านโมจิโกะ, ภูเขาซารากูระ, ศาลาว่าการคิตะกีวชู เป็นต้น

 รายชื่อเพลง 

 สมาชิก 
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล) 

 บีลีฟเวอส์ 
ขับร้องและแสดงโดยสมาชิก 16 คน (เซ็มบัตสึ) ประกอบด้วย
 ทีมบีทรี : รชยา ทัพพ์คุณานนต์, มิโอริ โอคุโบะ, กานต์ธีรา วัชรทัศนกุล, วีรยา จาง
 ทีมเอ็นไฟว์ : ณัฐทิชา จันทรวารีเลขา, ณัฐกุล พิมพ์ธงชัยกุล, วรัทยา ดีสมเลิศ, พิมรภัส ผดุงวัฒนะโชค, แพรวา สุธรรมพงษ์, มิลิน ดอกเทียน, จิรดาภา อินทจักร, อิสราภา ธวัชภักดี
 ซีจีเอ็มโฟร์ตีเอต ทีมซี : ปุณยวีร์ จึงเจริญ, วิทิตา สระศรีสม, มาณิฌา เอี่ยมดิลกวงศ์, พรวารินทร์ วงศ์ตระกูลกิจ

 เมกนอยซ์ 
ขับร้องและแสดงโดยสมาชิก 16 คน (อันเดอร์เกิลส์) ประกอบด้วย
 ทีมบีทรี : วชิราพร พัฒนพานิช
 ทีมบีทรี (ควบทีมเอ็นไฟว์) : ปาฏลี ประเสริฐธีระชัย
 ทีมเอ็นไฟว์ : ณปภัช วรพฤทธานนท์, ชัญญาภัค นุ่มประสพ, สาริศา วรสุนทร, สิริการย์ ชินวัชร์สุวรรณ, พิณญาดา จึงกาญจนา, ตริษา ปรีชาตั้งกิจ
 ทีมเอ็นไฟว์ (ควบทีมบีทรี) : นิพพิชฌาน์ พิพิธเดชา
 เค็งคิวเซย์ : นันทภัค กิตติรัตนวิวัฒน์, ปณิศา ศรีละเลิง
 ซีจีเอ็มโฟร์ตีเอต ทีมซี : กชพร ลีละทีป, ปัณฑิตา คูณทวี, รินะ อิซึตะ, มานิตา จันทร์ฉาย, สิตา ธีรเดชสกุล

 ชอบเธอมากกว่าเมื่อวาน 
ขับร้องและแสดงโดยสมาชิก 16 คน (เน็กซต์เกิลส์) ประกอบด้วย
 ทีมบีทรี : วิรัลพัชร ธำรงค์พันธวนิช, สุชญา แสนโคต, ณัฐธันยา ดุลยพล, กวิสรา สิงห์ปลอด, วรินท์รัตน์ ยลประสงค์
 ทีมเอ็นไฟว์ : ภัทรนรินทร์ เหมือนฤทธิ์, พิทยาภรณ์ เกียรติฐิตินันท์, รตา ชินกระจ่างกิจ, นพรดา เลิศวิริยะพร
 เค็งคิวเซย์ : นภสรณ์ ศิริปาณี
 ซีจีเอ็มโฟร์ตีเอต ทีมซี : นภัสนันท์ ธรรมบัวชา, พิชญาภา สุปัญญา, วัชรี ด่านผาสุกกุล
 ซีจีเอ็มโฟร์ตีเอต เค็งคิวเซย์ : รวินดา อลัน, รพีพรรณ แช่มเจริญ, พิณพณา แสงบุญ
# พระราชพิธีฉลองสิริราชสมบัติครบ 70 ปี สมเด็จพระราชินีนาถเอลิซาเบธที่ 2
พระราชพิธีฉลองสิริราชสมบัติครบ 70 ปี สมเด็จพระราชินีนาถเอลิซาเบธที่ 2  เป็นงานฉลองที่มีขึ้นในปี ค.ศ. 2022 ในประเทศเครือจักรภพ เพื่อฉลองสิริราชสมบัติครบ 70 ปี ของสมเด็จพระราชินีนาถเอลิซาเบธที่ 2 ซึ่งขึ้นครองราชย์ในวันที่ 6 กุมภาพันธ์ ค.ศ. 1952 แผนการฉลองเปิดเผยอย่างเป็นทางการโดยสำนักพระราชวังในวันที่ 10 มกราคม ค.ศ. 2022
# ยูโกะ ทากาฮาชิ
ยูโกะ ทากาฮาชิ (; 27 สิงหาคม ค.ศ. 1991 –) เป็นนักไตรกีฬาชาวญี่ปุ่น ซึ่งใน ค.ศ. 2018 เธอได้รับรางวัลเหรียญทองจากการแข่งไตรกีฬาหญิงในเอเชียนเกมส์ 2018 ที่จาการ์ตา ประเทศอินโดนีเซีย

นอกจากนี้ เธอยังได้รับรางวัลเหรียญทองในการแข่งรายการผลัดผสม

กระทั่งใน ค.ศ. 2021 เธอได้เข้าร่วมการแข่งรายการหญิงในโอลิมปิกฤดูร้อน 2020 ที่โตเกียว ประเทศญี่ปุ่น รวมถึงเธอยังได้แข่งในรายการผลัดผสมเช่นกัน
# ตำบลโนนตาเถร
โนนตาเถร เป็นตำบลหนึ่งในอำเภอโนนแดง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลโนนตาเถร ตั้งอยู่ห่างจากอำเภอโนนแดงประมาณ 8 กิโลเมตร

 อาณาเขตติดต่อ 
 ทิศเหนือ ติดต่อกับ ตำบลดอนตะหนิน (อำเภอบัวใหญ่)
 ทิศใต้ ติดต่อกับ ตำบลเทพาลัย (อำเภอคง)
 ทิศตะวันออก ติดต่อกับ ตำบลดอนยาวใหญ่ (อำเภอโนนแดง)
 ทิศตะวันตก ติดต่อกับ ตำบลคูขาด (อำเภอคง)

 การปกครอง 
ตำบลโนนตาเถร แบ่งการปกครองออกเป็น 12 หมู่บ้าน คือ

 หมู่ที่ 1 โนนตาเถร
 หมู่ที่ 2 โคกหนองแวง
 หมู่ที่ 3 โกรก
 หมู่ที่ 4 โนนไพรวัลย์
 หมู่ที่ 5 ท่าวัด
 หมู่ที่ 6 หนองม่วง
 หมู่ที่ 7 หนองไผ่
 หมู่ที่ 8 โสกแซง
 หมู่ที่ 9 ตลาดโนนตาเถร
 หมู่ที่ 10 โนนน้อย
 หมู่ที่ 11 โคกใหญ่พัฒนา
 หมู่ที่ 12 โนนสุวรรณพัฒนา

 สถานที่สำคัญ 
 การศึกษา 
 โรงเรียน
 โรงเรียนบ้านโนนตาเถร 
 โรงเรียนวัดบ้านโคกหนองแวง (ขยายโอกาส)  
 โรงเรียนบ้านหนองม่วง 

 การสาธารณสุข
 โรงพยาบาลส่งเสริมสุขภาพตำบล โนนตาเถร

 การศาสนา
 วัด/สำนักสงฆ์
 วัดบ้านโนนตาเถร	
 วัดบ้านโคกหนองแวง	
 วัดบ้านโกรก	
 ที่พักสงฆ์บ้านโนนไพวัลย์	
 วัดบ้านหนองม่วง	
 วัดบ้านหนองไผ่	
 สำนักสงฆ์บ้านโสกแซง
# ตำบลสำพะเนียง (อำเภอโนนแดง)
สำพะเนียง เป็นตำบลหนึ่งในอำเภอโนนแดง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลสำพะเนียง ตั้งอยู่ห่างจากอำเภอโนนแดงประมาณ 5 กิโลเมตร

 อาณาเขตติดต่อ 
 ทิศเหนือ ติดต่อกับ ตำบลวังหิน (อำเภอโนนแดง)
 ทิศใต้ ติดต่อกับ ตำบลโนนแดง (อำเภอโนนแดง)
 ทิศตะวันออก ติดต่อกับ ตำบลนางรำ (อำเภอประทาย)
 ทิศตะวันตก ติดต่อกับ ตำบลดอนยาวใหญ่ (อำเภอโนนแดง)

 การปกครอง 
ตำบลสำพะเนียง แบ่งการปกครองออกเป็น 12 หมู่บ้าน คือ

 หมู่ที่ 1 คู
 หมู่ที่ 2 ฝาง
 หมู่ที่ 3 สำพะเนียง
 หมู่ที่ 4 หัวตลาด
 หมู่ที่ 5 หนองหญ้าขาว
 หมู่ที่ 6 ตะคร้อ
 หมู่ที่ 7 สำพะเนียงใหม่
 หมู่ที่ 8 ซาด
 หมู่ที่ 9 หวาย
 หมู่ที่ 10 โนนไผ่
 หมู่ที่ 11 เก่า
 หมู่ที่ 12 หนองบัวน้อย

 สถานที่สำคัญ บึงแท่น บ้านสำพะเนียง ต.สำพะเนียง 
 การศึกษา 
 ศูนย์พัฒนาเด็กเล็ก
 ศูนย์พัฒนาเด็กเล็กบ้านซาด
 ศูนย์พัฒนาเด็กเล็กองค์การบริหารส่วนตำบลสำพะเนียง
 ศูนย์พัฒนาเด็กเล็กบ้านคู
 โรงเรียน
 โรงเรียนบ้านสำพะเนียง
 โรงเรียนหนองหญ้าขาว
 โรงเรียนบ้านฝาง
 โรงเรียนคูเตยราษฎ์รสามัคคี

 การสาธารณสุข
 โรงพยาบาลส่งเสริมสุขภาพตำบล สำพะเนียง

 การศาสนา
 วัด/สำนักสงฆ์
 วัดบ้านซาด
 วัดบ้านสำพะเนียง
 วัดป่าบ้านตะคร้อ
 วัดสระปทุมวนาราม
 วัดบ้านฝาง
 วัดบ้านคู
# ตำบลดอนยาวใหญ่
ดอนยาวใหญ่ เป็นตำบลหนึ่งในอำเภอโนนแดง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลดอนยาวใหญ่ ตั้งอยู่ห่างจากอำเภอโนนแดงประมาณ 8 กิโลเมตร

 อาณาเขตติดต่อ 
 ทิศเหนือ ติดต่อกับ ตำบลดอนตะหนิน (อำเภอบัวใหญ่), ตำบลโนนประดู่ (อำเภอสีดา) และตำบลสำพะเนียง (อำเภอโนนแดง)
 ทิศใต้ ติดต่อกับ ตำบลเทพาลัย (อำเภอคง)
 ทิศตะวันออก ติดต่อกับ ตำบลสำพะเนียง และตำบลโนนแดง (อำเภอโนนแดง)
 ทิศตะวันตก ติดต่อกับ ตำบลโนนตาเถร  (อำเภอโนนแดง)

 การปกครอง 
ตำบลดอนยาวใหญ่ แบ่งการปกครองออกเป็น 12 หมู่บ้าน คือ

 หมู่ที่ 1 หนองระหาร
 หมู่ที่ 2 หนองน้ำขาว
 หมู่ที่ 3 ดอนยาว
 หมู่ที่ 4 หนองจาน
 หมู่ที่ 5 หินเงิ้ม
 หมู่ที่ 6 ศรีวัฒนา
 หมู่ที่ 7 หนองเดิ่น
 หมู่ที่ 8 ป่าตะแบง
 หมู่ที่ 9 สำโรง
 หมู่ที่ 10 นาดี
 หมู่ที่ 11 ดอนอุดม

 สถานที่สำคัญ 
 การศึกษา 
 ศูนย์พัฒนาเด็กเล็ก 2 แห่ง
 โรงเรียน
 โรงเรียนบ้านโกรกสำโรง
 โรงเรียนบ้านดอนยาว
 โรงเรียนบ้านนาดี	
 โรงเรียนบ้านป่าตะแบง	
 โรงเรียนมัธยมศึกษา  
 โรงเรียนมิตรภาพวิทยา

 การศาสนา
 วัด/สำนักสงฆ์
 วัดบ้านดอนยาว   
 วัดบ้านป่าตะแบง  
 วัดบ้านหนองนาดี  
 ที่พักสงฆ์บ้านสำโรง  
 สำนักสงฆ์บ้านหินเงิ้ม
# ตำบลสายออ
สายออ เป็นตำบลแห่งหนึ่งในอำเภอโนนไทย จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลโคกสวาย และ องค์การบริหารส่วนตำบลสายออ

 อาณาเขตติดต่อ 
 ทิศเหนือ ติดต่อ ตำบลหนองหอย (อำเภอพระทองคำ)
 ทิศใต้ ติดต่อ ตำบลโนนไทย (อำเภอโนนไทย)
 ทิศตะวันออก ติดต่อ ตำบลมะค่า (อำเภอโนนไทย)
 ทิศตะวันตก ติดต่อ ตำบลพังเทียม (อำเภอพระทองคำ)

 การปกครอง 
 หมู่บ้าน 

 หมู่ที่ 1 สายออ (เขต ทต. และ อบต.)
 หมู่ที่ 2 โคกหนองไผ่ (เขต อบต.)
 หมู่ที่ 3 บุ (เขต ทต. และ อบต.)
 หมู่ที่ 4 โคก (เขต ทต.)
 หมู่ที่ 5 สวาย (เขต ทต.)
 หมู่ที่ 6 กุดจิก (เขต อบต.)
 หมู่ที่ 7 โคกน้อย (เขต อบต.)
 หมู่ที่ 8 ม่วง (เขต ทต.)
 หมู่ที่ 9 สระตอง (เขต ทต. และ อบต.)
 หมู่ที่ 10 ห้วย (เขต ทต. และ อบต.)
 หมู่ที่ 11 หนองโสน  (เขต อบต.)

 การปกครองส่วนท้องถิ่น 
พื้นที่ของตำบลสายออ อยู่ในความรับผิดชอบองค์การปกครองส่วนท้องถิ่น 2 หน่วยงาน คือ

 องค์การปกครองส่วนท้องถิ่น           พื้นที่ (ตร.กม.)  หลังคาเรือน*  ประชากร*เทศบาลตำบลโคกสวาย             9.65           1,785       5,236องค์การบริหารส่วนตำบลสายออ      23.52             624       2,025	 รวม                                        33.17             2,409       7,261
 สถิติจำนวนประชากรและบ้านของตำบลสายออ ข้อมูล ณ ธันวาคม 2564
# ตำบลด่านจาก
ด่านจาก เป็นตำบลหนึ่งในอำเภอโนนไทย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลด่านจาก ตั้งอยู่ห่างจากอำเภอโนนไทย ประมาณ 5 กิโลเมตร

 อาณาเขตติดต่อ 
 ทิศเหนือ ติดต่อกับ ตำบลมะค่า (อำเภอโนนไทย)
 ทิศใต้ ติดต่อกับ ตำบลโคกสูง (อำเภอเมืองนครราชสีมา)
 ทิศตะวันออก ติดต่อกับ ตำบลจันอัด (อำเภอโนนสูง)
 ทิศตะวันตก ติดต่อกับ ตำบลโนนไทย และตำบลกำปัง (อำเภอโนนไทย)

 การปกครอง 
ตำบลด่านจาก แบ่งการปกครองออกเป็น 13 หมู่บ้าน คือ

 หมู่ที่ 1 หนองกระสัง
 หมู่ที่ 2 โนนสูง
 หมู่ที่ 3 ด่านจาก
 หมู่ที่ 4 บุ
 หมู่ที่ 5 ตะคร้อ
 หมู่ที่ 6 โนนพุทรา
 หมู่ที่ 7 หอกลอง
 หมู่ที่ 8 ดอน
 หมู่ที่ 9 หนองสะแก
 หมู่ที่ 10 หนองกระสังเหนือ
 หมู่ที่ 11 โคก
 หมู่ที่ 12 โนนมะค่า
 หมู่ที่ 13 ตะคร้อ 2

 สถานที่สำคัญ 
 การศึกษา 
 ศูนย์พัฒนาเด็กเล็ก
 ศูนย์พัฒนาเด็กเล็ก บ้านบุ
 ศูนย์พัฒนาเด็กเล็ก บ้านตะคร้อ
 ศูนย์พัฒนาเด็กเล็ก บ้านหอกลอง 
 โรงเรียน
 โรงเรียนบ้านตะคร้อ  
 โรงเรียนชุมชนบ้านด่านจาก  
 โรงเรียนบ้านหอกลองกระสัง

 การสาธารณสุข
 โรงพยาบาลส่งเสริมสุขภาพตำบล ด่านจาก
 โรงพยาบาลส่งเสริมสุขภาพตำบล ตะคร้อ

 การศาสนา
 วัด/สำนักสงฆ์
 วัดด่านจาก 
 วัดตะคร้อ
 วัดโนนพุทรา 
 วัดหนองกระสัง 
 วัดหอกลอง 
 วัดหนองสะแก
# ตำบลค้างพลู
ค้างพลู เป็นตำบลหนึ่งในอำเภอโนนไทย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลค้างพลู ตั้งอยู่ห่างจากอำเภอโนนไทย ประมาณ 13 กิโลเมตร

 อาณาเขตติดต่อ 
 ทิศเหนือ ติดต่อกับ ตำบลบัลลังก์ และตำบลสายออ (อำเภอโนนไทย)
 ทิศใต้ ติดต่อกับ ตำบลพันดุง และตำบลขามทะเลสอ (อำเภอขามทะเลสอ)
 ทิศตะวันออก ติดต่อกับ ตำบลโนนไทย และตำบลสำโรง (อำเภอโนนไทย)
 ทิศตะวันตก ติดต่อกับ ตำบลบ้านวัง (อำเภอโนนไทย)

 การปกครอง 
ตำบลค้างพลู แบ่งการปกครองออกเป็น 10 หมู่บ้าน คือ

 หมู่ที่ 1 ค้างพลูเหนือ
 หมู่ที่ 2 ชิน
 หมู่ที่ 3 ค้างพลูใต้
 หมู่ที่ 4 หนองราง
 หมู่ที่ 5 หนองเขวา
 หมู่ที่ 6 กระพี้
 หมู่ที่ 7 หนองตาล
 หมู่ที่ 8 หนองบัว
 หมู่ที่ 9 โนนหินขาว
 หมู่ที่ 10 ค้างพลูกลาง

 สถานที่สำคัญ 
 การศึกษา  
 ศูนย์พัฒนาเด็กเล็ก 3 แห่ง
 ศูนย์พัฒนาเด็กเล็ก บ้านค้างพลู  
 ศูนย์พัฒนาเด็กเล็ก บ้านซิน 
 ศูนย์พัฒนาเด็กเล็ก บ้านหนองราง
 โรงเรียน
 โรงเรียนบ้านซินหนองเขวา 
 โรงเรียนบ้านค้างพลู 
 โรงเรียนกะพี้ 
 โรงเรียนวัดหนองราง

 การสาธารณสุข
 โรงพยาบาลส่งเสริมสุขภาพตำบล 1 แห่ง

 การศาสนา
 วัด/สำนักสงฆ์
 วัดค้างพลูเหนือ 
 วัดบ้านซิน 
 วัดค้างพลูใต้ 
 วัดหนองราง 
 วัดหนองเขวา 
 วัดกะพี้ 
 วัดหนองตาล 
 วัดโนนหินขาว 
 สำนักสงฆ์ค้างพลูกลาง
# ตำบลกำปัง
กำปัง เป็นตำบลหนึ่งในอำเภอโนนไทย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลกำปัง ตั้งอยู่ห่างจากอำเภอโนนไทย ประมาณ 14 กิโลเมตร

 อาณาเขตติดต่อ 
 ทิศเหนือ ติดต่อกับ ตำบลสำโรง และตำบลโนนไทย (อำเภอโนนไทย)
 ทิศใต้ ติดต่อกับ ตำบลพุดซา (อำเภอเมืองนครราชสีมา)
 ทิศตะวันออก ติดต่อกับ ตำบลด่านจาก (อำเภอโนนไทย) และตำบลโคกสูง (อำเภอเมืองนครราชสีมา)
 ทิศตะวันตก ติดต่อกับ ตำบลสำโรง (อำเภอโนนไทย)

 การปกครอง 
ตำบลกำปัง แบ่งการปกครองออกเป็น 16 หมู่บ้าน คือ

 หมู่ที่ 1 ซาด
 หมู่ที่ 2 กระเสียว
 หมู่ที่ 3 จอก
 หมู่ที่ 4 จาน
 หมู่ที่ 5 หนองแวง
 หมู่ที่ 6 อ้อ
 หมู่ที่ 7 นา
 หมู่ที่ 8 กำปัง
 หมู่ที่ 9 ใหม่นารี
 หมู่ที่ 10 โนนหัวนา
 หมู่ที่ 11 หัวตะกรุด
 หมู่ที่ 12 ไพล
 หมู่ที่ 13 จานเหนือ
 หมู่ที่ 14 อ้อเหนือ
 หมู่ที่ 15 นารีพัฒนา
 หมู่ที่ 16 ใหม่พัฒนา

 สถานที่สำคัญ 
 การศึกษา  
 โรงเรียน
 โรงเรียนบัวปุ่นสันเทียะ 
 โรงเรียนศรีชลสินธุ์ 
 โรงเรียนบ้านจาน 
 โรงเรียนบ้านนา 
 โรงเรียนบ้านกำปัง 
 โรงเรียนบ้านอ้อไพล

 การสาธารณสุข
 โรงพยาบาลส่งเสริมสุขภาพตำบล ใหม่นารี

 การศาสนา
 วัด/สำนักสงฆ์
 วัดบ้านซาด
 วัดบ้านกระเสียว	
 วัดบ้านจอก	
 วัดบ้านจาน
 วัดศรีชลสินธุ์	
 วัดบ้านอ้อ	
 วัดบ้านนา
 วัดบ้านกำปัง
 วัดบ้านใหม่นารี
 วัดบ้านไพล
# ตำบลสำโรง (อำเภอโนนไทย)
สำโรง เป็นตำบลหนึ่งในอำเภอโนนไทย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลสำโรง ตั้งอยู่ห่างจากอำเภอโนนไทย ประมาณ 9 กิโลเมตร

 อาณาเขตติดต่อ 
 ทิศเหนือ ติดต่อกับ ตำบลโนนไทย (อำเภอโนนไทย)
 ทิศใต้ ติดต่อกับ ตำบลพุดซา (อำเภอเมืองนครราชสีมา)
 ทิศตะวันออก ติดต่อกับ ตำบลกำปัง (อำเภอโนนไทย)
 ทิศตะวันตก ติดต่อกับ ตำบลค้างพลู (อำเภอโนนไทย)

 การปกครอง 
ตำบลสำโรง แบ่งการปกครองออกเป็น 17 หมู่บ้าน คือ

 หมู่ที่ 1 นารายณ์
 หมู่ที่ 2 สำโรง
 หมู่ที่ 3 สระพัง
 หมู่ที่ 4 ดอนงิ้ว
 หมู่ที่ 5 แปลง
 หมู่ที่ 6 หนองอุโลก
 หมู่ที่ 7 ตะคร้อ
 หมู่ที่ 8 ทรงธรรม
 หมู่ที่ 9 หนองกราด
 หมู่ที่ 10 หนองประดู่
 หมู่ที่ 11 โพธิ์
 หมู่ที่ 12 ดอนขี้เหล็ก
 หมู่ที่ 13 ตูม
 หมู่ที่ 14 โคกตะแบง
 หมู่ที่ 15 นารายณ์เหนือ
 หมู่ที่ 16 มอดินแดง
 หมู่ที่ 17 โคกมงคล

 สถานที่สำคัญ 
 การศึกษา  
 ศูนย์พัฒนาเด็กเล็ก 3 แห่ง
 โรงเรียนมัธยมศึกษา
 โรงเรียนโนนไทยคุรุอุปถัมภ์ 2
 โรงเรียน
 โรงเรียนบ้านทรงธรรม
 โรงเรียนบ้านนารายณ์
 โรงเรียนบ้านสำโรง
 โรงเรียนบ้านหนองประดู่

 การสาธารณสุข
 โรงพยาบาลส่งเสริมสุขภาพตำบล 2 แห่ง

 การศาสนา
 วัด/สำนักสงฆ์
 วัดทรงธรรม 
 วัดนารายณ์ 
 วัดบ้านตูม 
 วัดมงคลวารี
 วัดสระพัง 
 วัดสำโรง 
 วัดหนองไผ่ล้อม
# ตำบลมะค่า (อำเภอโนนไทย)
มะค่า เป็นตำบลหนึ่งในอำเภอโนนไทย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลมะค่า

 การปกครอง 
ตำบลมะค่า แบ่งการปกครองออกเป็น 10 หมู่บ้าน คือ

 หมู่ที่ 1 คู
 หมู่ที่ 2 หนองไผ่
 หมู่ที่ 3 มะเกลือ
 หมู่ที่ 4 โกรกกระสัง
 หมู่ที่ 5 มะค่า
 หมู่ที่ 6 ทุ่งหนองแหวน
 หมู่ที่ 7 หนองดุม
 หมู่ที่ 8 หนองโพธิ์
 หมู่ที่ 9 หนองกระทุ่ม
 หมู่ที่ 10 จันทร์ดุม

 สถานที่สำคัญ 
 การศึกษา  
 ศูนย์พัฒนาเด็กเล็ก 
 โรงเรียน
 โรงเรียนบ้านมะเกลือโกรกกระสัง
 โรงเรียนบ้านมะค่าดอนทะยิง
 โรงเรียนบ้านหนองดุม

 การศาสนา
 วัด/สำนักสงฆ์
 วัดมะเกลือ
 วัดมะค่าดอนทะยิง
 วัดหนองดุม 
 วัดหนองไผ่
# ตำบลบ้านวัง
บ้านวัง เป็นตำบลหนึ่งในอำเภอโนนไทย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลบ้านวัง ตั้งอยู่ห่างจากอำเภอโนนไทย ประมาณ 19 กิโลเมตร

 อาณาเขตติดต่อ 
 ทิศเหนือ ติดต่อกับ ตำบลบัลลังก์ (อำเภอโนนไทย)
 ทิศใต้ ติดต่อกับ ตำบลหนองสรวง (อำเภอขามทะเลสอ)
 ทิศตะวันออก ติดต่อกับ ตำบลค้างพลู (อำเภอโนนไทย)
 ทิศตะวันตก ติดต่อกับ ตำบลด่านใน (อำเภอด่านขุนทด)

 การปกครอง 
ตำบลบ้านวัง แบ่งการปกครองออกเป็น 11 หมู่บ้าน คือ

 หมู่ที่ 1 ดอนตำแย
 หมู่ที่ 2 บุ
 หมู่ที่ 3 วัง
 หมู่ที่ 4 หนองกลางดอน
 หมู่ที่ 5 หนองนํ้าใส
 หมู่ที่ 6 โคกสะอาด
 หมู่ที่ 7 ถนนวารี
 หมู่ที่ 8 วังใหม่
 หมู่ที่ 9 ดอนมะยม
 หมู่ที่ 10 ดอนใหม่
 หมู่ที่ 11 วังสง่า

 สถานที่สำคัญ 
 การศึกษา  
 ศูนย์พัฒนาเด็กเล็ก 1 แห่ง
 โรงเรียน
 โรงเรียนดอนน้ำใสวิทยา
 โรงเรียนบ้านวัง (สายอนุกูล)
 โรงเรียนบ้านหนองกลางดอน
 โรงเรียนบุ่งสะอาดวัฒนา

 การสาธารณสุข
 โรงพยาบาลส่งเสริมสุขภาพตำบล 1 แห่ง

 การศาสนา
 วัด/สำนักสงฆ์
 วัดบึงสง่า 
 วัดโพธิ์เตี้ย
 วัดดอนตำแย 
 วัดหนองกลางดอน
 วัดถนนวารี
 วัดบุ่งตะแบก
 วัดป่าบุญพาศรัทธาธรรม
 วัดโคกสะอาดคงคาราม
# ตำบลโนนสูง (อำเภอโนนสูง)
ตำบลโนนสูง เป็นตำบลแห่งหนึ่งในอำเภอโนนสูง จังหวัดนครราชสีมา พื้นที่ทั้งหมดบริหารโดย เทศบาลตำบลโนนสูง และเป็นที่ตั้งของศูนย์ราชการอำเภอโนนสูง

 อาณาเขต 
 ทิศเหนือ ติดต่อกับ ตำบลลำคอหงษ์
 ทิศใต้ ติดต่อกับ ตำบลใหม่
 ทิศตะวันออก ติดต่อกับ ตำบลหลุมข้าว
 ทิศตะวันตก ติดต่อกับ ตำบลด่านคล้า

 ประชากรศาสตร์ 
ตำบลโนนสูง มีประชากรชาย 4,605	คนหญิง 4,973 คน รวมทั้งหมด 9,578คน และมีบ้าน 4,013 หลังคาเรือน (ข้อมูล ณ เดือนธันวาคม 2564)

 สถานที่สำคัญ 
 การศึกษา  
 โรงเรียนสังกัดเทศบาล
 โรงเรียนเทศบาล 1 (รัฐราษฎร์สงเคราะห์)
 โรงเรียนเทศบาล 2 (รัฐราษฎร์บำรุง)
 โรงเรียนเทศบาล 3 (รัฐราษฎร์พัฒนา)
 โรงเรียนเอกชน
 โรงเรียนจุ้ยฮั้ววิทยา
 โรงเรียนพิทักษ์ภูเบนทร์
 โรงเรียนมัธยมศึกษา
 โรงเรียนโนนสูงศรีธานี

 การสาธารณสุข
 โรงพยาบาลโนนสูง

 การศาสนา
 วัด/สำนักสงฆ์
 วัดโนนแต้ว ตำบลโนนสูง
 วัดโนนหมัน ตำบลโนนสูง
 วัดบัว ตำบลโนนสูง
 วัดใหม่สุนทร

 อื่นๆ
 สถานีรถไฟโนนสูง
# ตำบลธารปราสาท
ธารปราสาท เป็นตำบลแห่งหนึ่งในอำเภอโนนสูง จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลตลาดแค และ องค์การบริหารส่วนตำบลธารปราสาท ตั้งอยู่ห่างจากอำเภอโนนสูงประมาณ 20 กิโลเมตร 

 อาณาเขตติดต่อ 
 ทิศเหนือ ติดต่อ ตำบลตาจั่น (อำเภอคง) และตำบลหลุมข้าว (อำเภอโนนสูง)
 ทิศใต้ ติดต่อ ตำบลสัมฤทธิ์ (อำเภอพิมาย)
 ทิศตะวันออก ติดต่อ ตำบลตาจั่น (อำเภอคง)
 ทิศตะวันตก ติดต่อ ตำบลดอนชมพู และตำบลหลุมข้าว (อำเภอโนนสูง)

 การปกครอง 
 หมู่บ้าน 

 หมู่ที่ 1 สำโรง (เขต ทต. และ อบต.)
 หมู่ที่ 2 ตลาดแค (เขต ทต.)
 หมู่ที่ 3 วังม่วง (เขต อบต.)
 หมู่ที่ 4 ตะขบ (เขต ทต. และ อบต.)
 หมู่ที่ 5 ใหม่เกษม (เขต อบต.)
 หมู่ที่ 6 หญ้าคาใต้ (เขต อบต.)
 หมู่ที่ 7 ปราสาทใต้ (เขต อบต.)
 หมู่ที่ 8 ปราสาทเหนือ (เขต อบต.)
 หมู่ที่ 9 หญ้าคาเหนือ (เขต อบต.)
 หมู่ที่ 10 หนองแหน (เขต อบต.)
 หมู่ที่ 11 สระแทด (เขต ทต. และ อบต.)
 หมู่ที่ 12 สามแยกตลาดแค (เขต ทต. และ อบต.)
 หมู่ที่ 13 ใหม่เกษมเหนือ (เขต อบต.)
 หมู่ที่ 14 หัวทำนบ (เขต อบต.)
 หมู่ที่ 15 ตลาดแคตะวันออก (เขต ทต. และ อบต.)
 หมู่ที่ 16 งิ้วตะแบก (เขต อบต.)	
 หมู่ที่ 17 ธารปราสาท	(เขต อบต.)	
 หมู่ที่ 18 ดอนยาง (เขต อบต.)
 หมู่ที่ 19 หนองแหนพัฒนา	(เขต อบต.)

 การปกครองส่วนท้องถิ่น 
พื้นที่ของตำบลธารปราสาท อยู่ในความรับผิดชอบองค์การปกครองส่วนท้องถิ่น 2 หน่วยงาน คือ

 องค์การปกครองส่วนท้องถิ่น           พื้นที่ (ตร.กม.)  หลังคาเรือน*  ประชากร*เทศบาลตำบลตลาดแค                6.89             1,326       3,305องค์การบริหารส่วนตำบลธารปราสาท      42.6             2,097       6,806 รวม                                             49.49           3,423       10,111
 สถิติจำนวนประชากรและบ้านของตำบลธารปราสาท ข้อมูล ณ ธันวาคม 2564

 สถานที่สำคัญ 
 การศึกษา
 โรงเรียน
 โรงเรียนเทศบาลตลาดแค (สังกัด ทต.ตลาดแค)
 โรงเรียนบ้านธารปราสาท
 โรงเรียนบ้านวังม่วง
 โรงเรียนบ้านหญ้าคาเหนือ
 โรงเรียนอนุบาลตลาดแค	
 โรงเรียนมัธยมศึกษา
 โรงเรียนธารปราสาทเพชรวิทยา

 การศาสนา
 วัด/สำนัดสงฆ์
 วัดดอนหวาย 
 วัดตลาดแค 
 วัดท่ากระสัง 
 วัดปราสาท 
 วัดหญ้าคาใต้ 
 วัดหญ้าคาเหนือ 
 วัดใหม่เกษม
# กะราง
กะราง, กระราง, รางกระบก บ้างเรียก ข้าวราง เป็นอาหารพื้นบ้านทางภาคตะวันออกของประเทศไทย ได้แก่ จังหวัดจันทบุรี ระยอง และตราด ทำจากเมล็ดกระบกตำละเอียดปรุงรสด้วยน้ำตาลทรายและเกลือเล็กน้อย ก่อนหยอดใส่กรวยใบขนุน สามารถเก็บไว้ได้นานราวหนึ่งเดือน มีรสชาติหวานมันเค็มคล้ายเนยถั่ว ใช้คลุกรับประทานกับข้าวเจ้า บ้างใช้ทาหน้าขนมปัง หรือกินต่างน้ำจิ้มถั่วก็มี ในปัจจุบันแม้จะมีการออกจำหน่ายกะรางในราคาถูก แต่หาซื้อได้ค่อนข้างยาก โดยมากมักทำกินกันภายในครัวเรือน

คำว่า "ราง" แปลว่า "การคั่วให้สุก" ซึ่งบ่งถึงวิธีการทำของอาหารชนิดนี้อย่างชัดเจน เพราะเมล็ดกระบกไม่อาจกินดิบได้ ด้วยมียางหากรับประทานจะทำให้เมา แต่เมล็ดกระบกที่สุกแล้ว มีสรรพคุณทางยาคือช่วยบำรุงสมองหัวใจ รักษาริดสีดวงจมูก และบรรเทาอาการหอบหืด

การทำกะราง คือต้องนำมีดมากระเทาะผลและเมล็ดของกระบกเพื่อเอากระพี้ จากนั้นนำกระพี้ของไปต้มให้สุก ใช้เวลาราว 10 นาที จนเยื่อสีน้ำตาลที่หุ้มกระพี้หลุดร่อนออกได้ เผยให้เห็นเนื้อกระบกสีขาว หลังจากนั้นให้นำเนื้อกระบกไปคั่วให้สุกจนมีสีเหลืองกรอบ ก่อนลงตำในครกทันทีจนละเอียด และปรุงรสด้วยน้ำตาลและเกลือเล็กน้อยตามชอบ ตำจนเนื้อกระบกเหนียวหนืดจากยางกระบกให้เนียน จากนั้นก็นำกะรางหยอดใส่กรวยที่ทำจากใบขนุน ซึ่งมีเนื้อเหนียวไม่แตกง่าย กะรางจะเย็นตัวลงเป็นเนื้อแข็ง สามารถเก็บไว้รับประทานได้นานราวหนึ่งเดือน หากนำออกมากินก็จะอุ่นร้อนด้วยการนำกะรางใส่ในหม้อหุงข้าวร้อน ๆ ให้คลายความแข็งสามารถนำไปรับประทานกับข้าวได้ต่อไป